28 տարի անց

**«28 տարի անց»** (), ապագա հետապոկալիպտիկ սարսափ ֆիլմ, որի ռեժիսորը Դեննի Բոյլն է։ Նկարահանվել է Ալեքս Գարլենդի հետ համատեղ գրված սցենարով։ «28 օր անց» (2002) և «28 շաբաթ անց» (2007) ֆիլմերի շարունակությունն է։ Ամերիկյան վարձույթում կհայտնվի 2025 թվականի հունիսի 20-ին։

## Սյուժե
Ֆիլմի հետապոկալիպտիկ գործողությունները տեղի կունենան Մեծ Բրիտանիայում։ Պատկերը կդառնա «28 օր անց» (2002) և «28 շաբաթ անց» (2007) ֆիլմերի շարունակությունը:

## Դերերում
* Ջոդի Կոմեր
* Աարոն Թեյլոր-Ջոնսոն
* Ռեյֆ Ֆայնս Ջեք
* Օ՚Քոնել

## Արտադրություն
2007 թվականի հունիսին *Fox Atomic* ստուդիան «28 շաբաթ անց» ֆիլմի լավ ցուցանիշների դեպքում հաստատել Է ֆրանշիզայի երրորդ մասի ստեղծման հնարավորությունը: Այդ տարվա հուլիսին Դեննի Բոյլը բացահայտել է, որ արդեն կա սցենարի նախագիծ: 2010 թվականի հոկտեմբերին պարզվել է, որ նախագծի իրականացումը հետաձգվել է հեղինակային իրավունքների հետ կապված տարաձայնությունների պատճառով: 2011 թվականի հունվարին Բոյլը հայտարարել է, որ նախագիծը կիրականացվի, սակայն 2013 թվականի ապրիլին անորոշություն է հայտնել այդ առնչությամբ: 2015 թվականի հունվարին Ալեքս Գարլանդը բացահայտել է, որ լուրջ բանակցություններ են սկսվել նախագիծը վերսկսելու համար, և որ աշխատում է սցենարի վրա, որի աշխատանքային վերնագիրն է «28 ամիս անց»: 2019 թվականի հունիսին Բոյլը հաստատել է, որ Գարլենդի հետ աշխատում է երրորդ մասի վրա: 2020 թվականի մարտին Իմոջեն Փութսը ցանկություն է հայտնել կրկնել իր դերը նոր ֆիլմում, իսկ 2021 թվականի մայիսին նույն հայտարարությամբ հանդես է եկել Կիլիան Մերֆին:

2023 թվականի հունիսին Բոյլը և Գարլենդը համատեղ մտադրություն են հայտնել «լրջորեն» և «ջանասիրաբար» զբաղվել նախագծի արտադրությամբ, որը ստացել է «28 տարի անց» անվանումը (դա ցույց է տալիս այն տարիները, որոնք անցել են դրա մշակման համար): Բոյլը հայտարարել է, որ հանդես կգա որպես ռեժիսոր, Եթե Գարլենդը դա չանի: Այդ տարվա հուլիսին Մերֆին հայտարարել է, որ Բոյլի հետ քննարկել է երրորդ ֆիլմը նկարահանելու հնարավորությունը և ևս մեկ անգամ հետաքրքրություն է հայտնել իր դերը կրկնելու համար, եթե Բոյլը և Գարլենդը վերադառնան ֆրանշիզայի ստեղծմանը:

2024 թվականի հունվարին հայտարարվել է, որ երրորդ ֆիլմը, որը կոչվում է «28 տարի անց», պաշտոնապես մշակման փուլում է։ նախատեսվում է, որ նախագիծը կլինի նոր եռագրությունից առաջինը։ Դենի Բոյլը դարձել է Ալեքս Գարլենդի գրած առաջին մասի ռեժիսորը, մինչդեռ վերջինս գրելու է նաև պլանավորված շարունակություններից յուրաքանչյուրը: Բոյլը, Գարլենդը, Էնդրյու Մակդոնալդը և Փիթեր Ռայսը հանդես կգան որպես պրոդյուսերներ: Այդ տարվա փետրվարին Մերֆին քննարկել է իր հնարավոր մասնակցությունը նախագծին: 2024 թվականի մարտին Գարլենդը հաստատել է որ, որ սցենար է գրում եռագրության շարունակությունների համար: Հաջորդ ամիս սցենարիստը հայտարարել է, որ «Քես» ֆիլմը մեծ ազդեցություն է ունեցել «28 տարի անց» ֆիլմում իր աշխատանքի վրա: Այդ ամիս ավելի ուշ հայտարարվել է, որ Մերֆին կդառնա գործադիր պրոդյուսեր:

2024 թվականի ապրիլին ֆիլմում գլխավոր դերեր են ստացել Ջոդի Քոմերը, Ահարոն Թեյլոր-Ջոնսոնը և Ռեյֆ Ֆայնսը, հաջորդ ամիս դերասանական կազմին կմիանա Ջեք Օ'Քոննելը: Մայիսին հայտարարվել է, որ Կիլիան Մերֆին կրկին մարմնավորելու է Ջիմային, 2025 թվականի հունվարին, սակայն, պրոդյուսեր Էնդրյու Մակդոնալդը հերքել է Մերֆիի մասնակցությունը որպես դերասան: Նկարահանումները սկսվել են 2024 թվականի մայիսի 7-ին Նորթամբերլենդում (օպերատոր դարձել է Էնթոնի Դոդ Մենթլը) և ավարտվել է օգոստոսի 21-ին:

Ֆիլմը ամերիկյան վարձույթում կհայտնվի 2025 թվականի հունիսի 20-ին: Դիստրիբյուտորը կլինի *Sony Pictures Releasing* ընկերությունը:

## Շարունակություն
2024 թվականի ապրիլին Նիա Դակոստան բանակցություններ է սկսել ֆիլմի շարունակության ռեժիսորը լինելու համար, որտեղ Բոյլը և Գարլենդը կվերադառնան որպես պրոդյուսերներ: Հաջորդ ամիս հաստատվել է, որ Դակոտան որպես ռեժիսոր պայմանագիր է կնքել նախագծի համար։ Նկարահանումները նախատեսվում է իրականացնել զուգահեռ, երբ կավարտվեն «28 տարի անց» ֆիլմի նկարահանումները: Չնայած ֆիլմի վերնագիրը պաշտոնապես չի հայտարարվել, ԱՄՆ հեղինակային իրավունքի Բյուրոյի փաստաթղթում դրա վերնագիրը նշված է որպես «28 տարի անց։ Մաս 2՝ ոսկորների տաճար» ():

## Ծանոթագրություններ

Կատեգորիա:2020-ականների անգլերեն ֆիլմեր
Կատեգորիա:2025 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական սարսափ ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Սարսափ ֆիլմեր
Կատեգորիա:Ֆիլմեր զոմբիների մասին